Tisztelt Ügyfeleink!

A járványügyi védekezés érdekében a Hévízi Polgármesteri Hivatalba történő **beléptetés és maszk viselés rendje 2020. október 26-án** **(hétfőtől)** a következő:

* a hivatalba beléptetés a **főbejáraton** történik,
* belépéskor a **kézfertőtlenítés** kötelező,
* bevezetjük **az ügyfelek esetében a testhőmérséklet kötelező mérését,** melyet a portaszolgálat végez el,
* a hivatalba történő belépés feltétele a testhőmérséklet mérése és 37,8 fok alatti testhőmérséklet,
* a hivatal közös tereiben csak ügyfélszolgálati időben és csak annyi **ügyfél várakozhat**, hogy a biztonságos, legalább másfél méteres védőtávolság betartásra kerüljön, de a bent várakozók létszáma az 5 főt ne haladja meg,
* a hivatal **közös tereiben kötelező a maszk használata**,
* ügyfélfogadási időn kívül a hivatal **főbejárata zárva tart**, ügyfél csak indokolt esetben vagy előzetes időpont egyeztetés alapján léphet be,
* az ügyfélfogadási időn túl az ügyfelek által leadni tervezett iratok átadás-átvételére továbbra is a **külső falon elhelyezett postaládát** kell alkalmazni.

**Belépő ügyfelekre és partnerekre vonatkozó testhőmérséklet mérési előírás:**

* belépéskor érintkezés nélküli lázmérővel kerül sor mindenki esetében a testhőmérséklet mérésére,
* amennyiben a test hőmérséklet meghaladja a 37,8 fokot a hivatalba nem lehet belépni, kérésre 15 perc várakozás után ismétlő mérés végezhető.

**A hivatal ügyfélfogadási rendje:**

Hétfő: 8:00-11:00 óráig

Kedd: nincs ügyfélfogadás

Szerda: 8:00-11:00 óráig *(délutáni ügyfélfogadás szünetel)*

Csütörtök: 8:00-11:00 óráig

Péntek: 8:00-11:00 óráig tart.

Ettől eltérés egyedi ügyintézővel történő időpont egyeztetéssel lehetséges.

Továbbra is ajánljuk amennyiben az ügy jellege lehetővé teszi, hogy a személyes ügyfélfogadás helyett válasszák az elektronikus, telefonos ügyintézését tel szám: 83-500-800.

Hévíz, 2020. október 22.

dr. Tüske Róbert s.k.

jegyző